*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Απριλίου 1985

για δέκατη τροποποίηση της απόφασης 83/453/ΕΟΚ σχετικά με ορισμένα προστατευτικά μέτρα κατά της κλασικής πανώλης των χοίρων

(85/235/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοίρων (1), όπως τροποποιήθηκε τελευταία από την οδηγία 84/644/ΕΟΚ (2), και ιδίως το άρθρο 9,

Εκτιμώντας:

ότι, στη συνέχεια της επιζωοτίας κλασικής πανώλης των χοίρων που εμφανίστηκε σε ορισμένα κράτη μέλη, το Συμβούλιο ενέκρινε, στις 31 Αυγούστου 1983, την απόφαση 83/453/ΕΟΚ σχετικά με ορισμένα προστατευτικά μέτρα κατά τη κλασικής πανώλης των χοίρων (3), της οποίας η διάρκεια ισχύος διαφέρει ανάλογα με τον κίνδυνο εξάπλωσης της ασθένειας·

ότι η εξέλιξη της ασθένειας και η δημιουργία ζώνης συστηματικού επείγοντος εμβολιασμού στο έδαφος ορισμένων κρατών μελών κατέστησαν απαραίτητες πολλές τροποποιήσεις όσον αφορά την ισχύ των μέτρων που εφαρμόζονται κατά τις ενδοκοινοτικές συναλλαγές·

ότι είναι σκόπιμο να προσαρμοστούν τα μέτρα αυτά ανάλογα με την εξέλιξη της κατάστασης·

ότι η επιζωοτία κλασικής πανώλης των χοίρων παρουσιάζεται επιμόνως στο έδαφος ορισμένων κρατών μελών·

ότι, υπό το φως της κατάστασης αυτής, είναι σκόπιμο να ληφθούν τα κατάλληλα μέτρα για να αποφευχθεί κάθε τυχαία εξάπλωση της ασθένειας·

ότι, για να επιτευχθεί ο στόχος αυτός, είναι απαραίτητο να προβλεφθεί υγειονομική επίβλεψη και, σε ορισμένες περιπτώσεις, ορολογική εξέταση των χοίρων εκτροφής και αποδόσεων πριν από την εισαγωγή τους στα ζωικά κεφάλαια προορισμού·

ότι ορισμένα κράτη μέλη εφαρμόζουν, για το σκοπό αυτό, παρόμοια προστατευτικά μέτρα·

ότι είναι απαραίτητο όλα τα κράτη μέλη να θεσπίσουν κατάλληλα μέτρα για να εξασφαλίσουν την προστασία τους κατά το χρονικό διάστημα που είναι αναγκαίο για την εξάλειψη της ασθένειας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 83/453/ΕΟΚ τροποποιείται ως εξής:

1. Το άρθρο 3 αντικαθίσταται από το ακόλουθο άρθρο:

«Άρθρο 3

1. Το υγειονομικό πιστοποιητικό που προβλέπεται από την οδηγία 64/432/ΕΟΚ, και το οποίο συνοδεύει τους χοίρους που προέρχονται από τα κράτη μέλη τα οποία αναφέρονται στο παράρτημα, πρέπει να συμπληρωθεί με την ακόλουθη ένδειξη:

"Ζώα σύμφωνα με την απόφαση 83/453/ΕΟΚ, όπως τροποποιήθηκε τελευταία από την απόφαση 85/235/ΕΟΚ της Επιτροπής (1)".

2. Κατά την εισαγωγή στο έδαφός τους χοίρων εκτροφής ή αποδόσεων που προέρχονται από τα κράτη μέλη τα οποία αναφέρονται στο παράρτημα, τα κράτη μέλη μπορούν να εφαρμόσουν τις ακόλουθες διατάξεις:

α) όλα τα ζώα που φορτώνονται στο ίδιο μεταφορικό όχημα οδηγούνται αμέσως σε μία μόνη εκμετάλλευση προορισμού·

β) όταν φθάσουν στον προορισμό τους, οι χοίροι εκτροφής τίθενται σε χωριστή εγκατάσταση που να επιτρέπει την αποτελεσματική απομόνωσή τους και την υγειονομική τους επίβλεψη για μια περίοδο 30 ημερών. Κατά τη διάρκεια της περιόδου αυτής πραγματοποιείται ορολογική εξέταση των αντισωμάτων της κλασικής πανώλης των χοίρων με αντιπροσωπευτική δειγματοληψία της σχετικής παρτίδας·

γ) όταν οι χοίροι πάχυνσης εισέρχονται σε μια εκμετάλλευση, ή σε μια μονάδα παραγωγής, πρέπει να είναι τελείως απομονωμένοι από την υπόλοιπη εκμετάλλευση όσον αφορά την κατοικία, τη διατροφή και τη συντήρηση. Οι χοίροι της εκμετάλλευσης αυτής ή της μονάδας παραγωγής δεν μπορούν να εγκαταλείψουν τις εγκαταστάσεις τους κατά τη διάρκεια περιόδου 30 ημερών μετά την είσοδό τους, εκτός αν πρόκειται να οδηγηθούν, κάτω από επίσημο έλεγχο, σε σφαγείο για άμεση σφαγή.

(1) ΕΕ αριθ. L 108 της 20. 4. 1985, σ. 21.»

2. Το παράρτημα αντικαθίσταται από το παράρτημα της παρούσας απόφασης.

Άρθρο 2

Τα κράτη μέλη τροποποιούν τα μέτρα που εφαρμόζουν στις συναλλαγές, προκειμένου να είναι σύμφωνα με την παρούσα απόφαση, τρεις ημέρες μετά την κοινοποίησή της. Ενημερώνουν σχετικά αμέσως την Επιτροπή.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 11 Απριλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 339 της 27. 12. 1984, σ. 30.

(3) ΕΕ αριθ. L 249 της 9. 9. 1983, σ. 28.

ΠΑΡΑΡΤΗΜΑ

1.2 // ΒΑΣΙΛΕΙΟ ΤΩΝ ΚΑΤΩ ΧΩΡΩΝ // Τα τμήματα του εδάφους όπου έχει πραγματοποιηθεί επειγόντως συστηματικός εμβολιασμός· όσον αφορά το υπόλοιπο έδαφος, μια ζώνη ακτίνας 5 χιλιομέτρων γύρω από κάθε εστία κλασικής πανώλης των χοίρων. // ΟΜΟΣΠΟΝΔΙΑΚΗ ΔΗΜΟΚΡΑΤΙΑ

ΤΗΣ ΓΕΡΜΑΝΙΑΣ // Τα τμήματα του εδάφους όπου έχει πραγματοποιηθεί επειγόντως συστηματικός εμβολιασμός· όσον αφορά το υπόλοιπο έδαφος, τα «Kreis» στα οποία διαπιστώθηκε πανώλη των χοίρων. // ΒΑΣΙΛΕΙΟ ΤΟΥ ΒΕΛΓΙΟΥ // Τα τμήματα του εδάφους όπου έχει πραγματοποιηθεί επειγόντως συστηματικός εμβολιασμός· όσον αφορά το υπόλοιπο έδαφος, μια ζώνη ακτίνας 5 χιλιομέτρων γύρω από κάθε εστία πανώλης των χοίρων.